CELEX: C2005/217/105
Language: fi
Date: 2005-09-03 00:00:00
Title: Asia T-249/05: Tineke Duyster 30.6.2005 Euroopan yhteisöjen komissiota vastaan nostama kanne

3.9.2005   
            
            
               FI
            
            
               Euroopan unionin virallinen lehti
            
            
               C 217/50
            
         Tineke Duyster 30.6.2005 Euroopan yhteisöjen komissiota vastaan nostama kanne
   (Asia T-249/05)
   (2005/C 217/105)
   Oikeudenkäyntikieli: hollanti
   Tineke Duyster, Oetrange (Luxemburg), on nostanut 30.6.2005 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajan edustajana on W.H.A.M. van den Muijsenbergh, Luxemburg.
   Kantaja vaatii, että ensimmäisen oikeusasteen tuomioistuin:
   
               1)
            
            
               kumoaa nimittävän viranomaisen 6.4.2005 tekemän päätöksen,
            
         
               2)
            
            
               kumoaa vanhempainloman myöntämisestä 1.11.2004 ja 30.4.2005 väliselle ajanjaksolle tehdyn päätöksen ja/tai marraskuuta 2004 koskevan palkanmaksuilmoituksen ja/tai 30.11.2004 tehdyn komission päätöksen olla ottamatta huomioon vanhempainloman siirtämis- tai peruuttamishakemusta,
            
         
               3)
            
            
               toteaa, että Duysterille on 1.11.2004 ja 30.4.2005 välisenä aikana kaikki virkamiehen aktiivipalvelukseen liittyvät aineelliset oikeudet ja että hänelle on sen takia maksettava takautuvasti hänen palkkaluokkansa ja -tasonsa mukaiset palkat,
            
         
               4)
            
            
               toteaa, että palkoille on maksettava korkoa myöhästyneen maksamisen takia,
            
         
               5)
            
            
               toteaa, että vanhempainlomaa kantajan poikaa varten voidaan vielä hakea (silloinkin, jos poika on ensimmäisen oikeusasteen tuomion antamisaikaan yli 12 vuotias tai hän on lähes yli 12 vuotias), koska se, että esitettyä hakemusta ei hyväksytty, johtuu komissiosta; toissijaisesti, että siitä komissiosta johtuvasta syystä, että kantajan ei ole ollut mahdollista pitää vanhempainlomaa poikansa osalta, on maksettava yhteensä 27 000 euron suuruiseksi arvioitu vahingonkorvaus vanhempainloma-, vakuutus-, virkaikä-, ja eläkeoikeusetuuksia sekä arviointeja ja uralla etenemismahdollisuuksia koskevista menetyksistä sekä ainakin maksettava korvauksena pitämättä jääneestä vanhempainlomajaksosta hänen poikansa osalta 800 euroa kuukaudessa vanhempainkorvauksen menettämisen takia, 100 euroa vakuutuksen menettämisen takia ja 1200 euroa eläkeoikeuden menettämisen takia,
            
         
               6)
            
            
               toteaa, että kantajalle on maksettava hyvityksenä 2500 euroa hänen virkamiesasemaasa koskevan epävarmuuden ja tästä epävarmuudesta aiheutuvan aineellisen haitan johdosta,
            
         
               7)
            
            
               velvoittaa komission korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantaja haki vanhempainlomaa ajanjaksolle 8.11.2004 — 7.5.2005. Komissio myönsi hänelle sen jälkeen vanhempainlomaa 1.11.2004 ja 30.4.2005 väliseksi ajaksi.
   Kantaja toteaa 8.11.2004 — 7.5.2005 koskevan vanhenpainlomahakemuksensa osalta, ettei hän ole saanut muodollista hylkäyspäätöstä ja katsoo tämän perusteella, että hänen hakemuksena on hylätty hiljaisesti. Lisäksi hän on ollut siksi, ettei hän ollut riitauttanut tätä hylkäämistä, eikä jättänyt toista hakemusta, aktiivisessa palveluksessa 1.11.2004 — 30.4.2005 välisenä aikana ja hänellä on siksi oikeus kaikkiin siihen liittyviin etuihin.
   Kantaja esittää lisäksi kanteensa perusteluina, että tehtäessä päätöstä vanhempainloman myöntämisestä 1.11.2004 — 30.4.2005 väliseksi ajaksi, on loukattu yhdenvertaisen kohtelun periaatetta, oikeusvarmuuden periaatetta, henkilöstösääntöjen 42 a artiklaa sekä henkilöstösääntöjen 25, 26, 35 ja 62 artiklaa.